ไทยพาณิชย์ติดใจ‘โกลบอลเวลท์’ลุย3กอง
บลจ.ไทยพาณิชย์ ปลื้ม “โกลบอล เวลท์” สร้างผลตอบแทนเฉียด 8% ลุยออกอีก 3 กองทุน ลงทุนสินทรัพย์หลากหลายทั่วโลก หวังได้กำไรดี
7 ก.ย. 2555

บลจ.ไทยพาณิชย์ ปลื้ม “โกลบอล เวลท์” สร้างผลตอบแทนเฉียด 8% ลุยออกอีก 3 กองทุน ลงทุนสินทรัพย์หลากหลายทั่วโลก หวังได้กำไรดี 
นางโชติกา สวนานนท์ กรรมการ ผู้อำนวยการ บริษัทหลักทรัพย์จัดการกองทุน (บลจ.) ไทยพาณิชย์ กล่าวว่า หลังจากกองทุนโกลบอล เวลท์ (SCBGLOW) ที่ใช้กลยุทธ์การกระจายลงทุนในสินทรัพย์ที่หลากหลาย ทั้งตราสารหนี้ หุ้น และสินค้าโภคภัณฑ์ ผ่านกองทุนรวมต่างประเทศทั่วโลก ซึ่งเปิดขายเมื่อเดือน ธ.ค. 2554 ถือว่าเป็นกองทุนที่มีผลการดำเนินงานดีตามเป้าหมายที่วางไว้ โดยอัตราผลตอบแทนตั้งแต่ต้นปีจนถึงวันที่ 29 ส.ค. อยู่ที่ 7.82% 




 
บริษัทจึงออกกองทุนในกลุ่มโกลบอล เวลท์ อีก 3 กองทุน เพื่อเพิ่มโอกาสในการรับผลตอบแทนที่มากขึ้นในระยะยาว ได้แก่ กองทุนเปิดไทยพาณิชย์ โกลบอล เวลท์ พลัส (SCBGLOWP) กองทุนเปิดไทยพาณิชย์ โกลบอล เวลท์ เพื่อการเลี้ยงชีพ (SCBRMGW) และกองทุนเปิดไทยพาณิชย์ โกลบอล เวลท์ พลัส เพื่อการเลี้ยงชีพ (SCBRMGWP) โดยจะเริ่มเสนอขายครั้งแรกระหว่างวันที่ 11-17 ก.ย.นี้ 
ทั้งนี้ นโยบายการลงทุนของทั้ง 3 กองทุน จะเน้นลงทุนในหน่วยลงทุนของกองทุนรวมต่างประเทศ โดยสัดส่วนการลงทุนในแต่ละกองทุนขึ้นอยู่กับดุลพินิจของผู้จัดการกองทุน ซึ่งจะวิเคราะห์ตามสภาวะเศรษฐกิจ สภาวะตลาดเงิน หรือสภาวะตลาดทุน โดยมี บริษัท เมอร์เซอร์ (Mercer) เป็นที่ปรึกษาการลงทุน 
กองทุน SCBRMGW จะเน้นกระจายการลงทุนในหลากหลายประเภทสินทรัพย์ทั่วโลก ขณะที่กองทุน SCBGLOWP และ SCBRMGWP เน้นการลงทุนในตราสารทุนและสินทรัพย์ในตลาดประเทศเกิดใหม่ 
“ตลาดการลงทุนในวันนี้ จึงอยู่ในภาวะที่ผันผวนอย่างมาก การจัดสรรการลงทุน จึงควรเป็นไปด้วยความระมัดระวัง และเน้นการกระจายความเสี่ยงในหลักทรัพย์ที่มีคุณภาพ” นางโชติกา กล่า